പൂണൂല്‍ - വിക്കിപീഡിയ

# പൂണൂല്‍

### വിക്കിപീഡിയ, ഒരു സ്വതന്ത്ര വിജ്ഞാനകോശം.

ബ്രാഹ്മണരും നമ്പൂതിരിമാരും ആണ് പൂണൂല്‍ ധരിക്കുക. യഥാര്‍ത്ഥത്തില്‍ പൂണൂലിന്റെ പേര് യാഞ്ജസൂത്രമെന്നോ യഞ്ജോപവീതമെന്നോ ആണ്.

ഇടത്തെ തോളിന് മുകളിലൂടെയും, വലത്തെ കൈക്ക് താഴെക്കൂടെയും ധരിക്കുന്ന പൂണൂല്‍ വസ്ത്രത്തെയാണ് സൂചിപ്പിക്കുന്നത്. യഞ്ജം പോലുള്ള അനുഷ്ഠാനങ്ങളില്‍ ധരിക്കുന്നതുകൊണ്ടാണ് യഞ്ജോപവീതം എന്ന് പൂണൂലിന് പേര് വരാന്‍കാരണം. ആന്തരീയമെന്നും ഉത്തരീയമെന്നും അറിയപ്പെട്ടിരുന്ന പൂണൂലുകള്‍ മുന്‍കാലങ്ങളില്‍ ഉണ്ടായിരുന്നു. പരുത്തിയിലോ തുണിയിലോ കുശപൂല്ലിലോ ആണ് പൂണൂല്‍ ഉണ്ടാക്കുക. ഇതിന് മൂന്ന് അടുക്കുണ്ടായിരിക്കും. ഈ അടുക്കുകളുടെ അര്‍ത്ഥത്തെക്കുറിച്ച് നിരവധി വ്യാഖ്യാനങ്ങള്‍ പ്രചാരത്തിലുണ്ട്. അവ സത്-ചിത്-ആനന്ദയെയോ, സത്വ-രജ-തമോ ഗുണങ്ങളെയോ, ബ്രഹ്മ-വിഷ്ണു-മഹേശ്വരനെയോ, ജ്ഞാനം-ഇശ്ച-ക്രിയകളെയോ സൂചിപ്പിക്കുന്നുവെന്നാണ് പൊതുവെ പറയപ്പെടുന്ന അര്‍ത്ഥങ്ങള്‍.

മൂന്ന് അടുക്കുകളിലും കൂടി 9 ഇഴകള്‍വീതമുണ്ട്. ഓരോ ഇഴയും ഓരോ ദേവന്മാരെ സൂചിപ്പിക്കുന്നു.

അതിങ്ങനെയാണ്:

1. പ്രണവം (ഓംകാരം)
2. അഗ്നി
3. നാഗം
4. സോമം
5. പിതൃക്കള്‍
6. പ്രജാപതി
7. വസു
8. യമന്‍
9. ദേവതകള്‍.

യാഗങ്ങള്‍ അനുഷ്ഠിക്കുമ്പോള്‍ പൂണൂല്‍ നിര്‍ബന്ധമായും ധരിക്കാറുണ്ട്.

പണ്ട് കാലങ്ങളില്‍ സ്ത്രീകളും പൂണൂല്‍ ‍ അണിഞ്ഞിരുന്നു. ഹോമശാലയില്‍ ‍കൊണ്ടുവന്ന ശേഷം ഭര്‍ത്താവാണ് അവളെ പൂണൂല്‍ ‍അണിയിച്ചിരുന്നത്. പില്‍ക്കാലത്ത് ഈ രീതി നിന്നുപോവുകയായിരുന്നു. ബ്രഹ്മചര്യത്തിന്റെ തുടക്കമായി ആണ്‍കുട്ടികള്‍ പൂണൂല്‍ ധരിക്കുന്നു.

അശുദ്ധമായ കരങ്ങളോടെ പൂണൂല്‍ ‍തൊടാന്‍പാടില്ല. ശ്രാദ്ധം, പിണ്ഡം എന്നീ സന്ദര്‍ഭങ്ങളില്‍ പൂണൂല്‍ വലത്തെ തോളില്‍നിന്ന് ഇടത്തേയ്ക്ക് ഇടാറുണ്ട്. ഇതിനെ ഇടത്തിടല്‍ ‍എന്നാണ് പറയുക. പൊട്ടിയ പൂണൂല്‍ ‍എത്രയും പെട്ടെന്ന് മാറ്റി പുതിയത് ധരിക്കണം. പൊട്ടിയ പൂണൂല്‍ ‍ചെറിയ കല്ലില്‍ ചുറ്റി വെള്ളത്തില്‍ മന്ത്രം ചൊല്ലി എറിഞ്ഞുകളയുകയാണ് ചെയ്യാറുള്ളത്.

| ഈ ലേഖനം അപൂര്‍ണ്ണമാണ്. ഇതു പൂര്‍ത്തിയാക്കുവാന്‍ സഹകരിക്കുക.

Retrieved from "http://ml.wikipedia.org../../../%E0%B4%AA/%E0%B5%82/%E0%B4%A3/%E0%B4%AA%E0%B5%82%E0%B4%A3%E0%B5%82%E0%B4%B2%E0%B5%8D%E2%80%8D.html"

സൂചിക: അപൂര്‍ണ്ണ ലേഖനങ്ങള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക